กินติดต่อมานานปีพึ่งลืมเป็นครั้งแรกคะ ทานเมอซิลอน21เม็ด แผงนี้เริ่มกิน จ-ศ 5 เม็ดแถวแรกมีเพศสัมพันธ์ วันเสาร์ ลืมกิน เม็ดที่ 6-7 ของวัน ส-อ คือหลังมีเพศสัมพันธ์ พึ่งนึกขึ้นได้วันจันทร์กินเบิ้ลไป 2 เม็ด และต่อๆไปจะกินเม็ด/วัน จนหมดแผง แต่วันอังคารมีเลือดประจำเดือนออกมาคะกังวลว่าจะเป็นอันตรายอะไรมั้ยคะ ตั้งครรภ์หรือเปล่า สามารถตรวจครรภ์ได้มั้ย เครียดคะ
สวัสดีค่ะ หากลืมทานยาคุมกำเนิดไป 2 เม็ด หรือลืมนานเกิน 48 ชั่วโมงแล้ว โดยเป็นการลืมทานยาในช่วง 7 เม็ดแรกของแผง ให้รีบทานยาคุมทันทีที่นึกได้ โดยให้ทานเม็ดล่าสุดที่ลืมทาน (คือเม็ดของวันอาทิตย์) และทานเม็ดของวันจันทร์ในเวลาเดิมตามปกติ หลังจากนั้นให้ทานเม็ดที่เหลือตามเวลาเดิมของทุกวัน นอกจากนี้ ควรใช้ยาคุมฉุกเฉินร่วมด้วย โดยให้ทาน 1 เม็ดทันทีที่สามารถทานได้ และทานอีก 1 เม็ดใน 12 ชั่วโมงต่อมานอกจากนี้ควรงดการมีเพศสัมพันธ์ หรือใช้ถุงยางอนามัยร่วมด้วยไปก่อนหลังจากนี้ไปประมาณ 7 วันสำหรับเลือดที่ออกมาในวันอังคารนั้น อาจเป็นผลจากการที่ได้ลืมทานยาไป 2 วัน ระดับฮอร์โมนในร่างกายจึงไม่คงที่ ส่งผลให้เกิดอาการเลือดออกกะปริดกะปรอยได้ หากเลือดที่ออกมีปริมาณไม่มาก ก็ไม่ได้อันตรายแต่อย่างใด ให้ทานยาคุมกำเนิดต่อไปได้ส่วนการที่จะทราบว่า จะมีการตั้งครรภ์หรือไม่นั้น ต้องทานยาคุมให้หมดแผงก่อน หากหมดแแผงแล้ว เว้นระยะครบ 7 วันแล้ว ไม่มีประจำเดือนมา จึงค่อยตรวจหาการตั้งครรภ์ดูค่ะ